Rikunarita-ORG/Wikinium huggingface dataset:
# Časopis

Časopisy
**Časopis** je periodická publikácia obsahujúca rôzne články resp. príspevky rôznych autorov. Zvyčajne má vopred vymedzený program a zameranie. Bežné časopisy sú financované z inzercie a z tržieb z predaja časopisu. Odborné, vedecké alebo niektoré tematické časopisy však môžu byť vydávané bez zisku rôznymi organizáciami. Časopisy môžu obsahovať všeobecné alebo špeciálne témy a zvyčajne sú publikované v pravidelných intervaloch, týždenne, dvojtýždenne, mesačne, zriedkavejšie štvrťročne atď., minimálne dvakrát za rok. Tlačené sú na kvalitnejší papier ako noviny, väčšinou sú plnofarebné a majú väzbu šitú drôtom alebo brožovanú.

Obsah časopisu sa skladá z článkov a inzercie. Na ilustráciu článkov sa používajú fotografie. Text je rozdelený do viacerých stĺpcov. Prvý odsek (perex) vysadený väčším písmom cez viac stĺpcov má spolu z vypichnutými citátmi uviesť čitateľa do článku.

Vlastník časopisu alebo osoba zodpovedná za produkciu je vydavateľ. Osoba zodpovedná za obsah je šéfredaktor. Na práci na časopise sa podieľajú svojimi redaktori, reportéri, fotografi, jazykoví korektori a grafici. Časopis môže byť šírený aj formou webovej stránky, ako doplnková informácia.

## Referencie

## Iné projekty

Commons* Commons ponúka multimediálne súbory na tému **Časopis**
# Metropola

Toto je článok o geografickom termíne. O cirkevnom význame výrazu metropola pozri *cirkevná provincia.*
Panoráma Paríža, ktorý je najľudnatejšou mestskou oblasťou v Európskej únii a vo Francúzsku
Jakarta, najľudnatejšia metropola sveta
**Metropola** (zo starogr. μητρόπολις *metrópolis* – materské mesto od starogr. μήτηρ *meter* – matka a starogr. πόλις *pólis* – mesto) je veľkomesto ku ktorému gravituje určité väčšie územie a ktoré plní isté funkcie voči svojmu zázemiu, napr. je sídlom centrálnych inštitúcií, rozhlasových a televíznych štúdií, križovatkou medzinárodných dopravných liniek a pod. Metropolou je spravidla hlavné mesto.

## Typológia

Metropoly sa členia na:

* svetové (napr. New York, Paríž, Londýn)
* štátne (napr. Bratislava, Praha)
* regionálne (napr. Košice, Ostrava)

## História

Vo svojom pôvodnom, starogréckom význame sa za metropolu považovalo materské mesto v pomere ku kolóniám, napr. Korint bol metropolou voči Syrakúzam, ktoré boli založené osadníkmi z Korintu. Pojem sa používal v poklasickej latinčine pre hlavné mesto provincie, sídlo vlády a v cirkvi pre sídlo metropolitného biskupa.

## Referencie

## Pozri aj

* metropolitná oblasť
# Dolná nemčina

**Dolná nemčina** (nem. *Plattdeutsch* (*Plattdüütsch*) alebo *Niederdeutsch* (*Nedderdüütsch*)) je skupina severných dialektov nemčiny, ktorá nebola zasiahnutá druhým posúvaním hlások. Na severe hraničí s dánčinou a frízštinou, na západe s holandčinou. Južná hranica, takzvaná *Benrátska línia* ju delí od hornonemeckého priestoru.

|  |  |
| --- | --- |
|  | Jazykový portál |
# Západné Bengálsko

|  |
| --- |
| Západné Bengálsko (পশ্চিমবঙ্গ) |
| West Bengal |
| federálny štát |
| Štát |  India |
| Počet okresov | 19 |
|  |
| Súradnice | ﻿ / ﻿ |
| Hlavné mesto |  Kalkata  |
|  |
| Rozloha | 88 752 km² (8 875 200 ha) |
|  |
| Obyvateľstvo | 91 347 736 (*2011*) *4.* |
| Hustota | 1 029,25 obyv./km² |
|  |
| Vznik | 1. máj 1960 |
| Guvernér | Mayankote Kelath Narayanan |
|  |
| Časové pásmo | UTC+5:30 |
| ISO 3166-2 | IN-WB |
|  |
| Oficiálne jazyky | bengálčina, nepálčina (iba v okrese Darjeeling) |
| Náboženstvo | Hinduizmus (72,5 %), Islam (25,2 %), Kresťanstvo (0,6 %), Budhizmus (0,3 %), ostatné |
|  |
|  |
|  Interaktívna mapa
 |
|  |
| **Webová stránka:**  wbgov.com |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Západné Bengálsko** (po bengálsky: পশ্চিমবঙ্গ [vyslov pribl. pašcim banga/poščim bongo], po anglicky *West Bengal*) je štát v severovýchodnej Indii. Je štvrtým najľudnatejším štátom v Indii a siedmym najľudnatejším štátnym podcelkom na svete. Na východe hraničí s Bangladéšom.

Je tretím najvýraznejším prispievateľom k celkovému HDP krajiny. Medzi najznámejšie mestá patrí hlavné mesto Kalkata (Calcutta) a Dárdžiling (Darjeeling), Kalimpong a Siliguri.

## Referencie

## Iné projekty

Commons* Commons ponúka multimediálne súbory na tému **Západné Bengálsko**.
# Maorijčina

|  |
| --- |
| maorijčina (Māori) |
| Štáty | Nový Zéland |
| Región | Polynézia |
| Počet hovoriacich | 157 110  |
| Poradie | nenachádza sa v prvej 100. |
| Klasifikácia | austronézske jazyky
* malajsko-polynézske jazyky
 |
| Písmo | latinka |
| Postavenie |
| Úradný jazyk | Nový Zéland |
| Regulátor | Māori Language Commission |
| Jazykové kódy |
| ISO 639-1 | mi |
| ISO 639-2 | mri |
| ISO 639-3 | mri |
| Wikipédia |
| Adresa | mi.wikipedia.org |
| Pomenovanie | Te mātāpunenga utukore |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Maorijčina** (iné názvy: **maori**, **maorčina**) je jazyk východoaustronézskych jazykov a typický predstaviteľ jazykov Polynézie.

Hovorí ňou ešte asi polovica Maoriov (teda asi 150 000 ľudí alebo asi 300 000) na Novom Zélande a je spolu s angličtinou úradným jazykom Nového Zélandu.

Dvojjazyčnosť je bežná, mladá generácia uprednostňuje angličtinu.

Ide o prevažne analytický typ jazyka. V jazyku existuje bohatá ústna a písaná literatúra.

## Referencie
# Oceán (časť svetového oceánu)

|  |
| --- |
| Päť oceánov Zeme |
| Tichý oceán |
| Atlantický oceán |
| Severný ľadový oceán |
| Indický oceán |
| Južný oceán |
| z • d • u |

**Oceán** (staršie: *svetomore*, *veľmore*) je časť svetového oceánu, ktorá je oddelená pevninami, má uzavretý systém oceánskeho prúdenia, špecifické fyzikálne vlastnosti vody, vlastný systém sedimentov na dne a hlboké panvy.

V užšom zmysle oceán nezahŕňa moria. Svetový oceán v takom prípade pozostáva z oceánov a morí. To napríklad znamená, že Stredozemné more sa dá chápať buď ako more, ktoré je časťou Atlantického oceánu, alebo ako more vedľa Atlantického oceánu. Výnimkou je Južný oceán, keďže v súčasných textoch, ktoré uznávajú jeho existenciu ako samostatného oceánu, tento oceán prakticky vždy zahŕňa svoje moria.

## Zoznam oceánov

Rozlišujeme tieto oceány:

* Tichý oceán
* Atlantický oceán
* Indický oceán
* Severný ľadový oceán (niekedy považovaný za súčasť Atlantického oceánu)
* Južný oceán (niekedy považovaný za súčasť Tichého, Atlantického a Indického oceánu)

## Meranie hĺbok

Oceány sú príliš rozľahlé na to, aby sa ich dná dali zmapovať len prostredníctvom lodí. Hĺbkové mapy sa preto zostavujú na základe meraní družíc z obežnej dráhy Zeme. Družica síce nie je schopná zmerať hĺbku oceánskeho dna, no dokáže merať výšku hladiny. Hladina oceánov totiž nie je jednoduchým výsekom z gule, ako by zodpovedalo gravitačnému pôsobeniu zakriveného povrchu Zeme. Voda vytvára nad tiažovými anomáliami (pohoria) vyvýšeniny a nad priekopami zase "údolia". Tieto miestne zmeny výšky hladiny sú oveľa väčšie, ako zmeny výšky hladiny počas prílivov a odlivov. Porovnávaním zmeranej výšky hladiny s referenčnou výškou sa teda odvodzuje hĺka oceánskeho dna na danom mieste.

## Referencie

## Iné projekty

WikicitátyCommons* Wikicitáty ponúkajú citáty od alebo o **Oceán (časť svetového oceánu) Commons ponúka multimediálne súbory na tému **Oceán (časť svetového oceánu)**
# Amazon.com

|  |
| --- |
| Amazon.com, Inc. |
|  |
| Právna forma | akciová spoločnosť |
| Odvetvie | e-commerce, cloud computing, online reklama, digitálne streamovanie, umelá inteligencia |
| Založená | 5. júla 1994 |
| Zakladateľ | Jeff Bezos |
| Sídlo | Seattle, Washington a Arlington, Virgínia USA |
| Vedenie | Jeff Bezos (predseda) Andy Jassy (prezident a CEO) |
| Územný rozsah | celosvetový |
| Produkcia | Echo, Fire Tablet, Fire TV, Fire OS, Kindle |
| Aktíva | ▲ 462,68 mld. USD (2022) |
| Obrat | ▲ 513,98 mld. USD (2022) |
| Prevádzkový príjem | ▼ 12,25 mld. USD (2022) |
| Zisk | ▼ -2,72 mld. USD (2022) |
| Zamestnancov | 1 541 000 (v decembri 2022) |
| Vlastník | Jeff Bezos (9,8 %) |
| Web | www.amazon.com |

**Amazon.com, Inc.** je americká nadnárodná technologická spoločnosť zameraná na e-commerce, cloud computing, online reklamu, digitálne streamovanie a umelú inteligenciu. Často sa označuje za „jednu z najvplyvnejších ekonomických a kultúrnych síl na svete“ a často sa považuje za jednu z najhodnotnejších svetových značiek. Patrí tiež medzi jednu z piatich veľkých amerických technologických firiem (Big Tech), spolu s Alphabet Inc. (materská spoločnosť Googlu), Apple, Meta (predtým Facebook, Inc.) a Microsoft.

Zakladateľ Jeff Bezos prevádzkoval už v roku 1994, v začiatkoch internetu kníhkupectvo Cadabra.com, ktoré o rok neskôr premenoval podľa rieky Amazonky na Amazon.com. V roku 1998 kúpil tiež Internet Movie Database (IMDb.com) a Alexa.com. Obrat spoločnosti v roku 2010 predstavoval sumu 34,204 miliárd USD a zisk 1,152 miliárd USD.

## Referencie

## Iné projekty

Commons* Commons ponúka multimediálne súbory na tému **Amazon.com**

## Externé odkazy

* Oficiálna stránka (po anglicky)
# Gilles Müller

Účastník olympijských hier

Gilles Müller|  |
| Krajina |  Luxembursko |
| Sídlo | Schifflange, Luxembursko |
| Dátum narodenia | 9.05.19839. máj 1983 (43 rokov) |
| Miesto narodenia | Schifflange, Luxembursko |
| Výška | 1,95 m |
| Váha | 83 kg |
| Profesionál od | 2001 |
| Hrá | ľavou rukou |
| Peňažné výhry | 1 129 608 $ |
| Dvojhra |
| Kariérny rekord | 233–213 |
| Turnaj víťazstvá | 0 |
| Najvyššia pozícia | 59 (1. august 2005) |
| Dvojhra na Grand Slame |
| Australian Open | 2. kolo (2006, 2007) |
| French Open | 1. kolo (2005, 2006) |
| Wimbledon | 3. kolo (2005) |
| US Open | 2. kolo (2005) |
| Štvorhra |
| Kariérny rekord | 61–88 |
| Turnaj víťazstvá | 0 |
| Najvyššia pozícia | 147 (10. október 2005) |
| Posledná aktualizácia: 12. januáru 2009. |
|

|  |  |
| --- | --- |
|  |  Tenisový portál  Biografický portál |

 |

**Gilles Müller** (\* 9. máj 1983, Schifflange, Luxembursko) je súčasný luxemburský profesionálny tenista. Počas svojej kariéry ešte nevyhral turnaj ATP.

## Iné projekty

Commons* Commons ponúka multimediálne súbory na tému **Gilles Müller**

## Externé odkazy

* Gilles Müller na stránkach ATP (po anglicky)
* Gilles Müller na stránkach ITF (po anglicky)
* Gilles Müller na stránkach DAVIS CUP (po anglicky)
# Ásam

|  |
| --- |
| Ásam |
| Assam |
| štát |
| Štát |  India |
| Počet okresov | 27 |
|  |
| Súradnice | ﻿ / ﻿ |
| Hlavné mesto | Dispur |
|  |
| Rozloha | 78 550 km² (7 855 000 ha) |
|  |
| Obyvateľstvo | 26 655 528 (*2001*) *14.* |
| Hustota | 339,34 obyv./km² |
|  |
| Vznik | 15. august 1947 |
| Guvernér | J B Patnaik |
|  |
| Časové pásmo | UTC+5:30 |
| ISO 3166-2 | IN-AS |
|  |
| Oficiálne jazyky | ásamčina, bengálčina |
|  |
|  |
|  Interaktívna mapa
 |
|  |
| **Webová stránka:**  assam.gov.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Ásam** alebo **Ásám** alebo **Asam** (zastarano aj *Assam*; hind. आसाम - Ásám alebo असम - Asam; po ásamsky অসম - *Asam*, po bengálsky আসাম - Ásám, po anglicky *As(s)am*) je indický štát na severovýchode krajiny. Nachádza sa na juhu východných Himalájí v údolí rieky Brahmaputra. Ándhrapradéš je obklopený ďalšími štátmi Arunáčalpradéš, Nágsko, Manípur, Mizorám, Tripura a Meghálaj. Tieto východné štáty nazývané *sedem sesterských štátov* sú s Indiou prepojené Západným Bengálskom a koridorom Šiligurí nazývaný aj „*kurací krk*“. Tento Indický štát zdieľa svoje hranice aj s Bhutánom a Bangladéšom.

Hlavné mesto je Dispur, ktoré sa nachádza na periférií najväčšieho mesta Guváhátí. Chránené územia v Ásame zabezpečujú ochranu ohrozeným druhom ako nosorožec indický, tiger a slon ázijský. Národné parky Kazironga a Manas sa stali súčasťou Svetového dedičstva UNESCO. Táto krajina s vysokým počtom zrážok, je obdarená bujnou vegetáciou a veľkou riekou Brahmaputra, jej početnými prítokmi a mŕtvymi ramenami.

Ásam sa stal súčasťou Indie v roku 1826, počas britskej okupácie. Asám je preslávený pre miestny druh čaju a bavlny, zásob ropy a bohatej prírodnej biodiverzity.

## Referencie

## Iné projekty

Commons* Commons ponúka multimediálne súbory na tému **Ásam**
# Vanessa Redgravová

| Vanessa Redgravová |
| --- |
|  |
| **Narodenie** | 30.1.193730. január 1937 (89 rokov) Londýn, Spojené kráľovstvo |
| **Povolanie** | herečka, aktivistka |
| **Roky pôsobenia** | 1958 – |
| **Manžel** | Tony Richardson (1962 – 1967) Franco Nero (2006 -) |
| **Deti** | 3 |
|

|  |  |
| --- | --- |
|  |  Filmový portál  Divadelný portál  Britský portál  Biografický portál |

 |

**Vanessa Redgravová** CBE (angl. *Vanessa Redgrave*; \* 30. január 1937, Londýn, Spojené kráľovstvo) je britská herečka a politická aktivistka. Ide o zrejme najznámejšiu členku významnej britskej hereckej a divadelníckej rodiny Redgraveových, nositeľku cien Tony, Grammy, BAFTA, Zlatého glóbusu a Oscara.

Pochádza z významnej a početnej hereckej rodiny, ktorej umelecké korene spadajú do 19. storočia. Obaja jej rodičia Michael Redgrave a Rachel Kempsonová boli herci. Britskú hereckú školu *Central School of Speech and Drama* ukončila v roku 1957 a odvtedy hrá divadlo. Prvú významnú divadelnú rolu dostala v roku 1961 v Britskej kráľovskej shakesperovskej spoločnosti.

Počas svojej viac ako šesťdesiatročnej kariéry vo filme a v televízii vystupovala vo viac ako 80 filmoch (audiovizuálnych dielach). Jej dcéry Natasha (\* 1963 – † 2009) a Joely (\* 1965) (otec režisér Tony Richardson) sa tiež stali herečkami. Jej druhým manželom sa stal taliansky herec Franco Nero s ktorým má syna Carla Gabriela (\* 1969).

Okrem herectva sa preslávila aj svojimi bohatými politickými aktivitami a občianskou angažovanosťou.

## Iné projekty

Commons* Commons ponúka multimediálne súbory na tému **Vanessa Redgravová**

## Externé odkazy

* Vanessa Redgravová v Internet Movie Database (po anglicky)
* Vanessa Redgrave v Česko-Slovenskej filmovej databáze
* Vanessa Redgrave: Actress and campaigner
* "She 'Got Issues" - *The Observer*, 19 March 2006

## Zdroj

*Tento článok je čiastočný alebo úplný preklad článku Vanessa Redgrave na českej Wikipédii.*
# Amazon Kindle

Amazon Kindle 3
**Amazon Kindle** je čítačka elektronických kníh založená na technológii elektronického papiera, umožňujúca lepšiu čitateľnosť a omnoho väčšiu výdrž batérie než LCD. Zariadenie je vyvíjané a predávané spoločnosťou Amazon.com. Prvá generácia zariadení bola uvedená na trh v novembri 2007, druhá vo februári 2009 (označovaná ako *Kindle 2*), tretia (*Kindle 3*) v auguste 2010 a štvrtá (*Kindle 4*) v septembri 2011. Zariadenia majú rozmery približné formátu papiera A5, v júni 2009 uviedla spoločnosť na trh prvú generáciu radu *Kindle DX*, ktorých zariadenia sa približujú formátu papiera A4 (uhlopriečka displeja je 25 cm (9,7")). Prostredníctvom zariadenia môžu byť tiež priamo kúpené a prijaté elektronické knihy z internetového obchodu spoločnosti Amazon.com. Spoločnosť už predala niekoľko miliónov zariadení.

Elektronické knihy môžu byť nahrávané do zariadenia prostredníctvom USB alebo bezdrôtovo. V prípade bezdrôtového nahrávania je použitá technológia Wi-Fi či 3G (EDGE/GPRS, ak nie je dostupná 3G), v prípade nahrávania kníh kúpených v internetovom obchode Amazon je táto služba bezplatná. 3G služba (označovaná ako *Whispernet*) je dostupná vo viac ako 100 krajinách sveta.

Rozmery prístroja Kindle DX: 264 mm x 180 mm. Hrúbka: 9,7 mm. Hmotnosť: 536 g. Uhlopriečka displeja: 246 mm.

Zariadenia Kindle majú displeje založené na technológii elektronického atramentu (E-Ink) – najnovšia generácia (šiesta generácia) spracováva 16 odtieňov sivej na simuláciu čítania na papieri s minimálnou spotrebou energie. Kindle je možné používať bez osobného počítača. Zariadenie poskytuje prístup na internet. Kindle konkurujú ďalšie zariadenia založené na elektronickom papieri: Sony Reader, Barnes & Noble Nook, PocketBook Reader, iRex iLiad a ďalšie. Firmvér zariadenia Kindle je založený na linuxovom jadre pre platformu ARM.

## Kritika

Amazon má možnosť vymazať knihy zakúpené priamo od Amazonu podľa vlastného uváženia. Napríklad romány Georga Orwella Zvieracia farma a 1984, na distribúciu ktorých spoločnosť nemala žiadne práva, boli odstránené (peniaze boli vrátené zákazníkom).

## V kultúre

Okolo gadgetu Kindle (zrejme Kindle 2) je postavená zápletka príbehu Stephena Kinga "Ur".

## Referencie

## Iné projekty

Commons* Commons ponúka multimediálne súbory na tému **Amazon Kindle**

## Zdroj

* *Tento článok je čiastočný alebo úplný preklad článku Amazon Kindle na českej Wikipédii.*
# Internetová reklama

**Internetová reklama** je jeden z nástrojov internetového marketingu využívaný na propagovanie ponúkaných zdrojov.

## Druhy reklamy

Internet poskytuje rôzne druhy reklamy. Dôležitejší druh reklamy je bannerová reklama. Ďalej textová, lištová, alebo menej príjemná pop-up reklama a taktiež hromadné rozposielanie zväčša komerčne zameraných e-mailov, tzv. spam. V dnešnej dobe sa u nás do popredia dostáva PPC reklama, ktorá dosahuje najlepšie výsledky,lebo je dopredu naplánovateľná. Odhady jej rastu v najbližších rokoch v Európe sú niekoľko nasobné. Často je negatívne vnímaná používateľmi, hlavne z dôvodu na Slovensku rozšírených neštandardných formátov, ktoré prekrývajú text, či zavadzajú na stránkach. Veľa inzerentov tento fakt reflektuje a postupne prechádzajú na menej agresívne formy reklamy.

Trendom v novodobej internetovej reklame je využívať jej výhodu lokálneho zacielenia. Inzerenti tak smerujú svoje bannery na špecializovaných weboch, prípadne lokalizovaných. Vďaka geografickej dostupnosti sa stáva reklama účinnejšou a pomáha tak najmä menším živnostníkom, ktorých rozpočty na reklamu sú obmedzené. Naopak veľké spoločnosti nakupujú priestory cez mediálne agentúry na najväčších portáloch s celoslovenskou pôsobnosťou.

* Reklamné formáty

Základné reklamné formáty sú:

* Full banner (468x60)
* LeaderBoard (728x90)
* Square (336x280), (300x250), (250x250)
* Skyscraper (160x600), (120x600)
* Small Skyscraper(120x240)
* Flat Skyscraper(240x400)
* Half banner (234x60)
* Rectangle (180x150)
* Square Button (125x125)
* Button (88x31)

Typ reklám:

* *Banner* = základný formát reklamy, ktorý sa zobrazuje hore a dole na obrazovke zariadenia.
* *Intersticiálna reklama* = reklama na celú obrazovku, ktorá sa zobrazuje v prirodzených prestávkach a prechodoch, ako je napríklad dokončenie úrovne. Podporuje videoobsah.
* *S odmenou* = reklama odmeňujúca používateľov za sledovanie krátkych videí a interakciu s hrateľnými reklamami a prieskumami. Tento formát je vhodný na speňaženie neplatiacich používateľov. Podporuje videoobsah.
* *Natívna reklama* = prispôsobený formát reklamy, ktorý zodpovedá vzhľadu a štýlu vašej aplikácie. Reklamy sa zobrazujú vložené do obsahu aplikácie. Podporuje videoobsah.
# Bejzbal

Bejzbalový štadión v USA

**Bejzbal** (angl. baseball) je tímový šport, populárny najmä v Amerike a východnej Ázii. V Japonsku, Portoriku, Dominikánskej republike, Kube, Paname, Kórejskej republike a Taiwane je to najpopulárnejší šport.

Družstvo tvorí 9 hráčov. Každý z nich má určenú pozíciu na ihrisku.

Zápas hrajú proti sebe dve družstvá. Má dve časti: obrana (angl. defense) a útok (angl. offense). Družstvá sa počas zápasu v týchto činnostiach striedajú, teda keď jedno družstvo bráni, druhé útočí. Jedna výmena sa volá zmena (angl. inning), znamená, že obe družstvá boli raz v útoku a raz v obrane. 9 takýchto zmien tvorí zápas - nehrá sa na čas.

## Útok

Útok je časť hry, keď je družstvo na pálke - páli. Pálkar sa snaží odpáliť nadhod čo najďalej, aby mohol obehnúť čo najviac mét. Keď pálkar odpáli loptičku správne, stáva sa z neho bežec. Keď bežec obehne všetky 4 méty, pripíše sa jeho družstvu bod.

## Obrana

Obrana je časť hry, keď je družstvo v poli a chytá odpálené loptičky. Cieľom obrany je vyautovať bežca skôr, ako obehne všetky 4 méty. Po troch autoch sa menia družstvá v obrane a útoku.

Najdôležitejším členom obrany je nadhazovač (angl. pitcher), ktorý nadhadzuje loptičku tak, aby ju protihráč s pálkou nemohol dobre odpáliť, a získať tak jednu alebo viac mét, a tým sa dostať do hry resp. skórovať.

Druhým najdôležitejším členom obrany je chytač (angl. catcher), ktorý príjma od nadhadzovča signály s akým falšom nahadzovač loptičku hodí a ako ju umiestni, a následne ju chytá do lapačky.

Vo vnútornom poli v okolí prvej, druhej a tretej méty chytajú odpálené loptičky traja vnútropoliari (angl. baseman) a jedna spojka (angl. shortstop).

Vo vonkajšom poli chytajú odpálené loptičky traja poliari (angl. outfielder), ktorí pokrývajú ľave, stredné, resp. pravé vonkajšie pole.

## Iné projekty

Commons* Commons ponúka multimediálne súbory na tému **Bejzbal**

## Externé odkazy

* Slovenská Baseballová Federácia Archivované 2011-02-03 na Wayback Machine
* Pravidlá (stránka CROWS Košice) Archivované 2016-03-05 na Wayback Machine
# Povodie

Mapa hlavných európskych povodí
*Povodie alebo úvodie znamená aj všeobecne kraj pozdĺž rieky.*
**Povodie** (iné názvy: **úvodie**, zriedkavo: **bazén**; v prípade rieky aj **poriečie**) je časť zemskej kôry, z ktorej voda (v podobe vodných tokov - riek, potokov a pod.) steká do daného profilu vodného útvaru (rieky či jazera). Považuje sa za územie (po hydrologickej stránke) uzavreté, čo znamená, že zrážky spadnuté na jeho povrch odtekajú jedným záverečným profilom a, že do neho nepriteká iná voda po povrchu. Hranica medzi dvoma povodiami sa nazýva *rozvodie*. *Rozvodnica* je myslená čiara, ktorá ohraničuje povodie. Prechádza najvyššími miestami terénu. Všetky povodia konkrétneho mora či oceánu nazývame *úmorie*.

## Pozri aj

|  |  |
| --- | --- |
|  | Geovedný portál |

* Úmorie
* Povodia na Slovensku
* Hydrologické poradie na Slovensku